На основу чл. 21. и 45. Закона о референдуму и народној иницијативи („Службени гласник РС“, бр. 111/21 и 119/21),

 Републичка изборна комисија, на седници одржаној 8. јануара 2022. године, донела је

**О Д Л У К У**

**О НАКНАДИ ИНСТРУКТОРИМА ЗА РАД НА СПРОВОЂЕЊУ ОБУКА ЛИЦА КОЈА ЋЕ БИТИ ИМЕНОВАНА ЗА ЧЛАНОВЕ ГЛАСАЧКИХ ОДБОРА ЗА СПРОВОЂЕЊЕ РЕПУБЛИЧКОГ РЕФЕРЕНДУМА**

 1. Инструкторима који су успешно завршили обуку које је спровела Републичка изборна комисија у складу са Одлуком о организацији и спровођењу обука инструктора за рад у сталном саставу бирачких одбора 02 број 013-79/19 од 2. децембра 2019. године, за рад на спровођењу обука лица која ће бити именована у гласачке одборе за спровођење републичког референдума ради потврђивања Акта о промени Устава Републике Србије, расписаног за 16. јануар 2022. године припада накнада у износу од 10.000,00 динара по спроведеној обуци.

 2. Основ за исплату накнаде из тачке 1. ове одлуке су извештаји о спроведеним обукама које инструктори достављају Републичкој изборној комисији, у складу са тачком 10. Одлуке о организацији и спровођењу обука за рад у сталном саставу бирачких одбора.

 3. Исплата накнаде из тачке 1. ове одлуке вршиће се из средстава обезбеђених Законом о буџету Републике Србије и Решења о употреби средстава текуће буџетске резерве за спровођење републичког референдума расписаног за 16. јануар 2022. године.

 4. О спровођењу ове одлуке стараће се секретар Републичке изборне комисије.

 5. Ова одлука ступа на снагу даном доношења.

02 Број: 400-25/22

У Београду, 8. јануара 2022. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић